Dobrý deň prajem,

vzhľadom na ustanovenia zákona o verejnom obstarávaní č. 343/2015 Z.z. v súlade s ustanovením bodu 18 súťažných podkladov, ktorý znie: „Hospodársky subjekt môže požiadať verejného obstarávateľa o vysvetlenie. Odpoveď na žiadosť o vysvetlenie bude uverejnená vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia. Za včas doručenú požiadavku o vysvetlenie súťažných podkladov sa považuje požiadavka doručená verejnému obstarávateľovi do systému JOSEPHINE v termíne najneskôr 3 pracovné dni pred uplynutím lehoty na predkladanie ponúk. Po tejto lehote záujemcovi nezaniká právo požiadať o vysvetlenie súťažných podkladov, ale verejný obstarávateľ mu negarantuje doručenie vysvetlenia v lehote určenej zákonom.“, uvádzame, že napriek tomu, že žiadosť o vysvetlenie bola doručená po určenej lehote, a vzhľadom na to, že sa jedná o otázky a odpovede, ktoré nemajú vplyv na vypracovanie ponuky sa verejný obstarávateľ rozhodol na tieto odpovedať.

Otázka č.1:  
Ako spoločnosť ULTRASTAV s.r.o., IČO: 45 881 146 nás zaujíma z akého dôvodu je medzi súťažné podklady zahrnutý výkaz výmer v obsahu ktorého je uvedené obchodné meno našej spoločnosti ?

Odpoveď č. 1

Obchodné meno Vašej spoločnosti zostalo vo výkaze výmer nedopatrením, avšak tak ako sme už uviedli uvedená skutočnosť nemá žiadny vplyv na vypracovanie ponuky inými uchádzačmi.

Otázka č. 2:

Vyžaduje verejný obstarávateľ zábezpeku ?

V bode 10 Súťažných podkladov s označením "Zábezpeka ponuky" sa výslovne uvádza, že Zábezpeka ponuky sa nevyžaduje, ale v čl. VII. bod 7.10. a nasl. Zmluvy o dielo ktorá je súčasťou Súťažných podkladov sa naopak uvádza, že zhotoviteľ je povinný najneskôr v deň podpisu zmluvy zložiť zábezpeku.

Odpoveď č. 2:

Verejný obstarávateľ vyžaduje zábezpeku zmluvy, nie zábezpeku ponuky, tak ako je to uvedené aj v súťažných podkladoch.

Na zvyšné otázky uvedené v prílohe žiadosti o vysvetlenie nebude verejný obstarávateľ odpovedať, z dôvodu neskorého doručenia žiadosti o vysvetlenie.

S pozdravom

Verejný obstarávateľ

V Žiari nad Hronom, dňa 2.9.2019